REPUBLIKA HRVATSKA

VARAŽDINSKA ŽUPANIJA

GRAD VARAŽDIN

**VI. osnovna škola Varaždin**

Dimitrija Demetra 13

Varaždin, **29.8.2023.**

**OBRAZAC ZA WEB**

**Informacije o predmetu**

**Ime i prezime učitelja: Emili Špac, mag. mus.**

**Predmet: Glazbena kultura**

**Elementi ocjenjivanja/vrednovanja:**

|  |  |
| --- | --- |
| **Naziv** | **Opis**  |
| Slušanje i poznavanje glazbe | Provjerava se poznavanje i prepoznavanje obrađenih skladbi, pjesama, glazbenih sastavnica, glazbala, glazbenih vrsta i oblika te ostalih elemenata glazbe do dva puta tijekom jednog obrazovnog razdoblja u obliku usmenih ipisanih provjera nakon obrađenih cjelina – sumativno i formativno vrednovanje.  |
| Izražavanje glazbom i uz glazbu | Individualno ili grupno pjevanje uz naglasak na uvažavanje pravila o kulturi lijepog pjevanja, individualno ili grupno izvođenje kraćih ritamskih primjera tjeloglazbom ili jednostavnim ritamskim udaraljkama, osmišljavanje vlastitih melodija i ritmova na nekom od dostupnih glazbala ili na nekom oddigitalnih alata (glazbeno stvaralaštvo), izražavanje pokretima uz zadanu glazbu jednom do dva puta tijekom jednog obrazovnog razdoblja (moguće na svakom satu tijekom nastavne godine) – sumativno i formativno vrednovanje. |
| Odgojni učinci i aktivnost | Praćenje aktivnosti i zalaganja učenika na svakom satu kao i odnos učenika prema predmetu, nastavniku i prema drugim učenicima (pristojna i primjerena komunikacija, suradnja, timski rad), sudjelovanje u izvannastavnim aktivnostima te nastupima u školi i izvan nje – formativno praćenje. |

**Dodatne aktivnosti učenika:**

|  |  |
| --- | --- |
| **Naziv** | **Način vrednovanja** |
| „Power Point“ prezentacija ili plakat | Izrada prezentacije ili plakata na zadanu nastavnu temu ili kraće istraživanje u okviru obrađenih tema te predstavljanje teme pred razredomu trajanju do 15 min ili u obliku projektnog zadatka u paru ili grupno na razini cijelog razreda. |
| Predstavljanje i sviranje instrumenta | Ukoliko učenik/ca svira neko od glazbala iz obrađene skupine, može na jednom satu tijekom obrade te cjeline ukratko predstaviti značajke svog glazbala te odsvirati uvježbanu skladbu. |

**Razine postignuća :**

Izražavanje glazbom i uz glazbu

|  |  |
| --- | --- |
| **Ocjena** |  |
| Dovoljan (2) | Učenik tek uz stalni poticaj uglavnom u skupini izvodi manji broj autorskih i tradicijskih pjesama iz Hrvatske i svijeta te se tek uz stalno poticanje minimalno uključuje u aktivnost sviranja ili izražavanja pokretima uz glazbu, vrlo se teško uključuje u kreativno glazbeno stvaralaštvo te se teško samostalno glazbeno izražava. |
| Dobar (3) | Učenik uz pomoć učiteljice izvodi većinuautorskih i tradicijskih pjesama iz Hrvatske i svijeta te uz pomoć sudjeluje u sviranju i glazbenom stvaralaštvu, samo se povremeno uključuje u aktivnost izražavanja pokretima uz glazbu bez puno inicijative i motivacije. |
| Vrlo dobar(4) | Učenik uz manje teškoće i ritamske ili intonacijske korekcije samostalno ili u skupini izvodi autorske i tradicijske pjesme iz Hrvatske i svijeta, uvažava pravila kulture lijepog pjevanja, samostalno i u skupini uglavnom uspješno aktivno sudjeluje u sviranju i osmišljavanju ritamskih obrazaca te se uz manji poticaj i manju pomoć uspješno služi pokretima uz glazbu. |
| Odličan (5) | Učenik samostalno, ali i u većim ili manjim skupinama uspješno i muzikalno bez teškoća izvodi autorske i tradicijske pjesme iz Hrvatske i svijeta usklađujući svoju izvedbu s drugima uvažavajući pravila kulture lijepog pjevanja, suvereno vlada intonacijom uzdobar osjećaj za ritam te vodeći računa o svim glazbeno-izražajnim sastavnicama i stilskim obilježjima pjesme. Vrlo se aktivno i na svakom satu uključuje u sviranje i izražavanje glazbom uz pokret, vrlo kreativno sudjeluje u svim oblicima glazbenog stvaralaštva. |

Slušanje i poznavanje glazbe:

|  |  |
| --- | --- |
| **Ocjena** |  |
| Dovoljan (2) | Učenik pokazuje minimum znanja i poznavanja glazbenih pojmova, uz stalnu pomoć i poticaj prepoznaje tek poneku glazbeno-izražajnu sastavnicu, vrstu glazbe, glazbalo, pjevački glas ili glazbeni oblik. Prilikom aktivnosti slušanja glazbe vrlo se teško uključuje u analizu odslušanog glazbenog djela i razgovor o istom. |
| Dobar (3) | Učenik ne može samostalno na temelju slušanja zaključiti o kojim je glazbalima, pjevačkim glasovima, glazbenim sastavnicama i/ili glazbenom obliku riječ, uz pomoć učitelja, višekratnog slušanja i mnogo potpitanjadolazi do određenog rezultata. |
| Vrlo dobar(4) | Učenik uglavnom samostalno na temelju slušanja prepoznaje i razlikuje osnovne skupine glazbala, pjevačke glasove, glazbeno-izražajne sastavnice, glazbene oblike te ostale glazbene elemente na poznatim ili novim skladbama. |
| Odličan (5) | Učenik prilikom slušanja samostalno i točno razlikuje i definira glazbala, pjevačke glasove, glazbeno-izražajne sastavnice, glazbene oblike i druge glazbene elemente te ih uspoređuje s onima u drugim već odslušanim skladbama. Izvrsno slušno opaža, koncentrirano odrađuje aktivnost te samostalno zaključuje, komentira i izražava vlastiti doživljaj i mišljenje o odslušanom glazbenom djelu. Odlično povezuje gradivo te usvojeno teorijsko znanje primjenjuje u praksi. |
|  |  |
| Potreban pribor:Udžbenik, kajdanka (tvrdi uvez, može se koristiti od prošle godine) ili bilježnica na linije (za 7. i 8. razrede ako u kajdanci nema više mjesta), pribor za pisanje. |

|  |
| --- |
| Pravila ponašanja učenika u učionici:Učenici moraju poštivati Kućni red škole kad su u učionici Glazbene kulture, čuvati namještaj, moraju biti izuzetno pažljivi s pianinom i ostalim glazbalima koja se nalaze u učionici te nikako bez dopuštenja pristupati istima ili ih dirati bez nadzora. Bilo kakva uočena šteta mora biti prijavljena učitelju. Prije napuštanja učionice svaki učenik se mora pobrinuti da podovi, klupe i ostali inventar ostane čist i neoštećen te da radno mjesto ostavi uredno. |

|  |
| --- |
| Ostalo (dodatne informacije o predmetu):Svaki učenik, bez obzira na predispozicije može imati odličnu ocjenu iz predmeta Glazbene kulture ukoliko se zalaže, pokazuje interes za glazbu te ukoliko se aktivno uključuje u sve oblike glazbenog izražavanja ili glazbenih analiza (aktivno sudjelovanje u zborskom pjevanju, sviranju, aktivno sudjelovanje tijekom slušanja glazbe i analize iste nakon slušanja, aktivnost prilikom glazbenog stvaralaštva). Posebno se nagrađuje trud i aktivno sudjelovanje u nastavnom procesu te seprati individualni napredak svakog učenika. Učenike se potiče da se slobodno glazbeno izražavaju i da zavole taj proces, da razvijaju kritičko mišljenje i osjećaj za lijepu i kvalitetnu glazbu uvažavajući pritom tuđa mišljenja i stavove s naglaskom na njegovanje zajedništva i timskog rada. Završna ocjena ne mora proizlaziti iz aritmetičke sredine izračuna ocjena. |

|  |
| --- |
| Konzultacije za učenike i suradnja s roditeljima:S učenicima tijekom odmora, prije početka sata ili na kraju, a s roditeljima prema dogovoru preko razrednika. |